AlexejDobrolubov/national_council_slovak_2010 huggingface dataset:
6. schôdza NR SR - 17.deň - B. popoludní
Dátum: 2024-01-16
Poslanec: Petrík, Simona (PS)
Druh vystúpenia: Vystúpenie s faktickou poznámkou

260. Ďakujem. Takže takto no, skúsme si to ešte raz, prosím vás, zopakovať, lebo tak narýchlo to tu celé bolo dnes, aby si to teda naplno uvedomili aj koaliční poslanci a poslankyne, lebo ja mám úprimne obavu, že niektorí z nich ani len netušia, o čom tento pozmeňovací návrh, o ktorom sa tu teraz bavíme, je. Čiže vy ste prisúdili kompetencie uvedené v tomto pozmeňujúcom návrhu najskôr ministerstvu, teda prisúdili ste ich ministerstvu cestovného ruchu najskôr, lebo ste si mysleli, že dovtedy to ministerstvo bude schválené. A teraz, keď tu bolo jasné, že to ministerstvo de facto nevznikne, tak kým sa celý tento zákon o civilnom letectve schváli, opäť narýchlo meníte tieto kompetencie a presúvate ich na ministerstvo dopravy, tak? A ešte sa budete aj čudovať, že my vám ho nepodporíme. No veru nepodporíme a to sme zaň naozaj chceli hlasovať, ale ako sme vám tu už niekoľkokrát povedali v pléne a ako vám to hovoria aj ľudia na námestiach, nemôžete mať všetko. A pokiaľ budete aj v budúcnosti predkladať takéto prílepky a paškvily, tak budete, žiaľ, nútení počúvať od nás kritiku aj v treťom čítaní. Ďakujem.
6. schôdza NR SR - 17.deň - B. popoludní
Dátum: 2024-01-16
Poslanec: Petrík, Simona (PS)
Druh vystúpenia: Vystúpenie s faktickou poznámkou

85. Ďakujem. Ďakujem kolegovi Ledeckému, že sa dotkol konkrétnych častí zákona, ktoré sa týkajú trestných sadzieb a zmierňovaniu trestov za páchanie kriminality, ktoré chce vládna koalícia meniť podľa toho ako to sedí im. Namiesto toho, aby sa vláda poctivo začala venovať napríklad potieraniu domáceho a rodovo podmieneného násilia, kde sme naozaj stále na chvoste krajín Európskej únie, kde ženy sa boja nahlasovať násilie, pretože vedia, že sa ničoho nedomôžu a jediné čo môžu urobiť pokiaľ vôbec prežijú je, že budú musieť ony a ich deti opustiť spoločné obydlie a nie ten násilník. Namiesto toho, aby ste sa v Trestnom zákone venovali napríklad aj tejto téme, vy prichádzate so zmierňovaním trestov a alternatívnymi trestami a nazývate to vraj zosúlaďovaním s európskymi trestnými zákonmi. Občas používate aj prirovnanie, že predsa človek čo ukradne auto by nemal mať rovnaký trest ako človek čo niekoho znásilní. To je síce pravda, ale už sa nevenujete tomu, či ten aktuálne platný trest za znásilnenie alebo celkovo prístup k preživším násilia alebo prevencia domáceho a rodovo podmieneného násilia je dostatočná. Tak sa pýtam, kedy sa začne vláda zaujímať o tieto témy a osudy konkrétnych žien a detí, namiesto vlastných záujmov? Kedy? Ďakujem.
35. schôdza NR SR - 4.deň - A. dopoludnia
Dátum: 2025-05-30
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

20. Ďakujem vám veľmi pekne za slovo. Zaujímavé veci tu teraz odzneli, ale k tomu teda asi, až keď prídem do rozpravy. Ja som chcela len krátko k tej znalosti cudzieho jazyka. Podľa mňa, môže sa to zdať ako nejaká nepodstatná vec, ale ja si myslím, že to presne podčiarkuje celý ten spätný antireformný chod, ktorý nám tu vedie pán minister spravodlivosti. Je to úplne... ako symbolicky to krásne ukazuje, akým smerom sa ministerstvo spravodlivosti vydáva vo vzťahu k súdnictvu, a to je asi všetko, čo k tomu treba povedať.
35. schôdza NR SR - 4.deň - A. dopoludnia
Dátum: 2025-05-30
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

8. Ďakujem, Iren, za naozaj komplexné vysvetlenie toho, ako vnímame túto novelu Trestného zákona. Ja by som to teda zhrnula, že minister spravodlivosti prišiel s transpozíciou smernice, ktorá je spravená nedôsledne a nekoncepčne v kontexte nášho Trestného zákona, a navyše prišiel ešte s pozmeňovákom, ktorý nerieši teda túto transpozíciu, ale inú, pri ktorej nás Európska komisia žiada o zmenu, ale žiada nás o ňu už rok a pol. Čiže priestor na to, aby to išlo riadnym legislatívnym procesom, tu určite bol a je. A ja by som si teda želala, aby aspoň minister spravodlivosti, v ktorého je to kompetencii, mal nejakú úctu k základným pravidlám legislatívneho procesu, čo, žiaľ, v praxi sa ukazuje pravý opak, a to ma veľmi mrzí. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

52. Ďakujem za reakcie, a teda v prvom rade mňa tiež mrzí, že sme tu v takomto počte, kde tu jeden, myslím, že driemajúci poslanec SMER-u a potom ostatní tu tiež tak nezúčastnene sedia. A teda stále sa vraciam k tomu, že pán predkladateľ Adam Lučanský sa tu proste nezjavil, aby vôbec aspoň jednu vetu povedal, ale mali sme tu, naopak, pána podpredsedu parlamentu Tibora Gašpara, ktorý sa teda aktívne zapájal, ale k inej téme, ako bol predkladateľ, pretože on zase tu predkladal uznesenie, ku ktorému bola spojená zlúčená rozprava, ale k tomu uzneseniu sme vlastne nepočuli že absolútne nič v celej rozprave, čo je tiež veľmi vtipné. Hlavne, že je teda už schválené. Super, gratulujem! No a ja som sa naozaj snažila vypichnúť tie, tých pár ústavnoprávnych okruhov, lebo už mi to začína celé pripomínať ten proces, ako sme tu mali pri novele infozákona, kde sme opakovane upozorňovali na tie ústavnoprávne problémy, ktoré ten návrh priniesol. A teda aktuálne je pozastavená jeho účinnosť a pevne verím, že to rovnako dopadne aj s týmto návrhom zákona. A my sa o to budeme, samozrejme, maximálne snažiť. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

253. Ďakujem za slovo. Martin, som rada, že si teda spomenul aj transparentne mlčiaceho predkladateľa Lučanského. Ja už som ho tu tiež spomínala v tejto dnešnej niekoľkohodinovej krásnej rozprave a dostala som k tomu teda takú správu od poslucháčky tohto nášho dnešného dňa: „Dobrý večer, pán Lučanský bol v parlamente, dokonca ho v správach ukázala aj Markíza. To len vy zase musíte klamať." No tak neklam, on tu bol, proste v Markíze ho ukázali. No len sme ho teda v tom pléne nevideli a neprehovoril tu ani jedno slovo, čo je teda naozaj len taký bonbónik na celej tejto dnešnej rozprave, že tu máme predkladateľa, ktorý vlastne tu ani nie je, ani nič nepovie a my tu koľko už hodín diskutujeme o jeho návrhu a on sa tu ani neukáže, ja neviem, či vám toto príde úplne normálne.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

233. Ďakujem veľmi pekne za slovo. Zuzi, ja by som na úvod premostila na to tvoje priznanie, ako si to nazvala, ohľadom tvojej minulosti v mimovládnom sektore a ako si bola riaditeľkou ligy, že teda my sme sa ešte vtedy nepoznali, ale ja som sledovala tvoju prácu a veľmi som ťa obdivovala a nebola som teda jediná, pretože za túto prácu si ako prvá Slovenka získala aj prestížne ocenenie International Women of Courage Award, takže si túto tvoju prácu vážili naozaj aj v tom medzinárodnom prostredí a myslím si, že kiežby sme tu mali viacej takých ľudí v tomto parlamente, ktorí sa môžu takýmto niečím pochváliť. A úplne s tebou súhlasím, že v týchto svojich snahách koalícia nemá šancu uspieť, pretože tých ľudí, ktorí v mimovládnom sektore pracujú, jednoducho naozaj nezlomíte. Tí ľudia majú zápal preto, že veria nejakým cieľom, ktorými chcú prispieť k lepšiemu životu pre ľudí na Slovensku, k lepšej budúcnosti našej krajiny, a to je silnejšie ako čokoľvek, čo vy tu robíte. Je to oveľa silnejšie, takže naozaj ich nezlomíte. A ja im chcem aj touto cestou opätovne tiež poďakovať za to všetko, čo robia, a naozaj všetci by sme im mali byť za to vďační, pretože v mnohom jednak suplujú štát a jednak sa snažia o lepšiu budúcnosť pre ďalšie generácie. A za to im patrí vďaka.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

187. Ďakujem, Mária, že si upozornila aj na to, že vlastne tie mimovládne organizácie, ktorých kritika vadí tejto súčasnej koalícii, a vlastne rovnako pristupujú ku všetkým vládam a keď je kritika namieste, tak ju aj jasne formulujú. Bol tu taký šum, že teda mám pocit, že v koalícii tomu veľmi neveria, tak ja len odcitujem jedno stanovisko, ktoré má názov bagrovanie zákonov:„Ešte nikdy v histórii Slovenska nebolo také množstvo zákonov prijímané v skrátenom legislatívnom konaní, ako je tomu počas aktuálneho volebného obdobia. Pozreli sme sa na to, ako často jednotlivé vlády od roku 1994 pri schvaľovaní zákonov obchádzali štandardný legislatívny proces." No a toto vyjadrenie sa netýka súčasnej vlády, týka sa vlády Igora Matoviča, je z roku 11. novembra 2022 a je to vyjadrenie Via Iuris, tej organizácie, ktorá vám tak veľmi leží v žalúdku, a na ňom krásne sa dá ilustrovať, že rovnako kritizujú skrátené legislatívne konania dnes, ako ich kritizovali aj keď boli uplatňované pri predchádzajúcich vládach. Takže je to jednoducho tak a to, čo je na vašich pleciach, je to, je zniesť tú kritiku a hlavne byť lepší ako tí, ktorí boli v minulosti, ale to sa vám, žiaľ, nedarí. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

165. Ďakujem za slovo. No, to je veľmi zaujímavé, ako teda pán podpredseda dal túto svoju plamenistú reč a potom zdúchol. A samotný predkladateľ návrhu zákona, o ktorom tu už hodiny diskutujeme, pán Lučanský, toho som tu nevidela asi ani minútu. Takže mne už to príde dosť zvláštne, že ako k tomu pristupujete. A teda pán Gašpar sa veľmi tu tak zavzdušňoval, že my pochádzame teda z mimovládneho sektora a že sme pôsobili v mimovládnych organizáciách, myslím si, že nemá veľmi predstavu o tom, ako to tam funguje, lebo ja som teda napríklad pôsobila ako advokátka a popritom som v mojom voľnom čase spoluzaložila občianske združenie Dúhové rodiny, ktoré sa venovalo zabezpečovaniu komunitných aktivít pre rodiny párov rovnakého pohlavia ako lyžovačky, opekačky a podobne, a robila som to teda vo voľnom čase za presne nula eur, takže strašne som sa na tom obohatila, vau, normálne prehŕňam tie peniaze doma z jednej miestnosti do druhej. No a často sa to tak opakuje ten argument, že čo sú dobré a zlé mimovládne organizácie, tak ja mám pocit, že to je vlastne o tom, že zlé sú tie (zaznievanie gongu), a môžem poprosiť aj vrátiť čas potom? (Prerušenie vystúpenia predsedajúcim.) Žiga, Peter, podpredseda NR SR Vráťte čas pani poslankyni. Plaváková, Lucia, poslankyňa NR SR Že zlé sú tie, ktoré kritizujú vládu Roberta Fica, a dobré sú tie, ktoré nekritizujú, a to je vlastne to hlavné rozdelenie. Veľa sa tu teda tiež hovorilo o tom, že tie sociálne a charitatívne organizácie sú akože tie dobré, tie podporujeme a to je všetko fajn, až na to, že teda práve z ich listov som tu čítala, z organizácie, ktoré môžme nazvať ako sociálne a charitatívne, lebo sa venujú takýmto činnostiam, a ony vás žiadajú, aby ste tento zákon jednoducho stiahli a nepodporovali ďalej. Takže ja sa opakovane pýtam teda, aké mimovládne organizácie podporujú túto vašu aktivitu. Lebo už sme sa to tu pýtali niekoľkokrát a zatiaľ som žiadnu odpoveď nepočula. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

129. Ďakujem veľmi pekne za slovo. No mňa mimoriadne mrzí naozaj, ako celý tento legislatívny proces prebieha, ten zákon je tu vyše roka, ako sme už viackrát opakovali, s tým, že tento pozmeňujúci návrh, nám bolo teda na ústavnoprávnom výbore sľubované, že ho dostaneme dostatočne včas, aspoň 24 hodín dopredu. To sa nestalo. Naozaj pár minút pred samotným prečítaním tu v pléne vlastne sa ocitol na stránke NR SR, čiže neviem, akým spôsobom tiež k tomu máme pristúpiť, že dvadsaťstranový pozmeňovák tak rýchlo si naštudovať a mňa to teda mrzí, lebo naozaj sme k tomu mohli pristúpiť inak. Ako už odznelo, my nedokážeme ani túto podobu podporiť. Navyše teda chcem upozorniť, že sú tam aj legislatívno-technické chyby, čiže neviem, akým spôsobom teraz k tomu chcete pristúpiť, ale keďže tento návrh novelizuje viaceré zákony a vy v jednom článku upravujete vlastne neziskové organizácie a následne sú zákony, ktoré sa týkajú napríklad nadácií, ale namiesto toho, aby ste používali tú formuláciu, ktorá v tom zákone je, teda že ide o nadácie, tak používate neziskové organizácie, lebo ste to asi len kopírovali, to znamená, že keď to takto prijmete, budete to musieť novelizovať. Tak neviem, ako sa s tým chcete vysporiadať.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

90. Ďakujem veľmi pekne za slovo. Po prvé, by som chcela poprosiť teda pani poslankyňu, aby mi ukázala ten mail, lebo takýto som skutočne nepísala. Pán poslanec Farkašovský, vy ste tak povedali také to heslo, že škodiť, škodiť, škodiť. No, ja tento pocit, tieto slová mám tak pri nahliadnutí asi na každý návrh z dielne SNS, že teda to je cieľ, ktorý tu sledujete v parlamente. A, pán poslanec Jarjabek, ako ja neviem, čo na to povedať, že fakt vy máte proste tú drzosť mne hovoriť o hecovaní k nenávisti? Ja vám asi budem preposielať všetky listy s penismi, ktoré mi posielajú pomätení muži domov, alebo všetky správy, ktoré mi píšu, že ma treba znásilniť alebo mi odobrať dcéru, pretože toto sú ľudia, ktorí sú hecovaní homofóbnou rétorikou koalície, ktorí mne takéto správy píšu. Takže ja naozaj by som vás chcela poprosiť, aby ste tu nešírili takéto bludy o tom, že ja hecujem k nejakej nenávisti. To je absolútny nezmysel a nonsens. Ako naozaj, že proste kde sa to vo vás berie? Kde sa to vo vás berie? Ja som mala úplne vecný príspevok k téme, k tomu návrhu zákona. Ale áno, a naozaj mne to príde úplne nehorázne, že si toto vôbec tu dovoľujete. Pán poslanec Krúpa, vy ste spomínali listy od rôznych mimovládnych organizácií a pri tejto príležitosti by som aj zopakovala otázku, ktorá tu v tomto pléne už odznela, že či existuje vlastne nejaká mimovládna organizácia, ktorá tento návrh zákona podporuje? Lebo už tu padla tá otázka a vlastne sme tú odpoveď nedostali. Tak možno keď sa pán Gašpar opäť prihlási k slovu, alebo niekto iný, pán poslanec Lučanský, ktorý je tu ako predkladateľ, teda vlastne tu ani nie je, tak by som rada počula aj odpoveď na túto otázku. Ďakujem veľmi pekne.
33. schôdza NR SR - 14.deň - B. popoludní
Dátum: 2025-04-15
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

62. Ďakujem veľmi pekne za slovo. Pán poslanec Farkašovský, ja keď som vás počúvala, tak som mala pocit, že pri čítaní ústavy ste vynechali takú jednu pasáž, druhá hlava, tretí oddiel, ktorá sa nazýva politické práva, a tam nájdete čl. 26 – sloboda prejavu a právo na informácie sú zaručené, čl. 28 – právo pokojne sa zhromažďovať sa zaručuje, a čl. 29 – právo slobodne sa združovať sa zaručuje. A presne všetko o tom, čo ste hovorili, že vám vadí, že ľudia robia, tak oni len napĺňajú tieto svoje ústavné práva, normálne práva zaručené Ústavou Slovenskej republiky. Tak možno by sme sa mali možno naozaj snažiť aspoň to, že budeme garantovať pre ľudí na Slovensku to, že môžu napĺňať svoje ústavné práva. Veľa ste hovorili aj o protestoch a tak vám to celé nejako vadí, aj o financovaní a o transparentnosti, tak napr. na tie protesty, ktoré organizoval Mier Ukrajine, sa zozbierali ľudia normálne cez portál donio.sk a chápem, že je to pre vás nepredstaviteľné, lebo vy keď organizujete protesty, tak tam musíte ľudí zvážať, nieto aby tam chodili ešte dobrovoľne, alebo nebodaj aj finančne na to prispievali, a teda neplatil ich žiadny Soros, ani židojašteri, ani kukurice, normálne si to ľudia ešte na tie protesty aj prispeli a dobrovoľne na ne prišli, pretože považujú kroky tejto súčasnej vlády za niečo neprijateľné, niečo, s čím sa nevedia stotožniť, a žiadajú zmenu. To je všetko.
33. schôdza NR SR - 10.deň - B. popoludní
Dátum: 2025-04-09
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

46. Ďakujem veľmi pekne za slovo, pán predsedajúci. Jany, ja som rada, že si spomenul teda aj tú výzvu, ktorá sa nachádza na web stránke hlupadan.sk. A škoda, že tu už nie je pán Danko, ale chcela som mu poukázať teda, že táto výzva je veľmi úspešná. Ja som to sledovala, klikala som si priebežne len počas týchto faktických, ako tam pribúdajú podpisy a len teda za posledných pár minút tam pribudlo 250 podpisov. Takže je zjavné, že ľudia naozaj si želajú, aby táto transakčná daň bola zrušená. A je tu geniálna príležitosť na to, aby sme to zrealizovali k 1. máju, stačí podporiť ten náš pozmeňujúci návrh. A verím teda, že sa nájde nejaká podpora aj v koalícii, keďže mnoho hlasov z koalície prichádza takých, ktoré túto daň, ktorá je naozaj hlúpa a nezmyselná, kritizujú. Takže poďme na to, máme tu veľmi ľahkú cestu, ako to zabezpečiť. Stačí šťuknúť gombík za pri našom pozmeňujúcom návrhu. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

123. Ďakujem za slovo. Mária, som rada, že si spomenula aj tie dotácie na podporu a poskytovanie pomoci obetiam trestných činov, lebo ako, myslím si, že toto bol už taký vrchol nevkusnosti, totálne nemorálne dno, ktoré predviedol minister spravodlivosti práve vo vzťahu k tomu, že v podstate hovorí, že LGBT ľudia si nezaslúžia podporu, ani keď sa stanú obeťami trestných činov. Čiže napríklad Radka, ktorá prežila útok na Zámockej, ona si nezaslúži podporu právnu v jej konaní, pretože patrí do LGBTI menšiny. Veď fakt zamyslite sa nad sebou, to je absolútne nechutné. Že nemáte hanby!
39. schôdza NR SR - 2.deň - B. popoludní
Dátum: 2025-09-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

62. Nie je nič horšie, ako keď ťa začnú chváliť ľudia, ktorí celý život nerobia nič iné, len kšeftujú, kšeftujú a kšeftujú. Nie je nič horšie, ako keď ťa začnú chváliť tí, ktorí stláčajú ako hlasovacie agregáty tlačitka bez toho, aby rozmýšľali. Nie je nič horšie, ako keď ťa začnú chváliť tí, ktorí ničia slovenský národ, ktorí ľuďom dávajú vyššie dane, konsolidujú, berú im miliardy a sami sebe dávajú. Ale keďže ťa poznám dlhé roky, viem, že si to naozaj myslel úprimne, tak to myslel aj v predchádzajúcom vystúpení môj kolega Krajčí, ktorý tiež povedal, že naozaj že si myslí, že tento zákon naozaj dovedú do zdarného konca. Môžem ti povedať, že to, čo si povedal, že dobrá vec to je, tak vieš, do tej dobrej veci oni zasa dajú 150, možno 154 prílepkov, kšeftov, naháňaní si svojich peňazí pre našich ľudí, takto to tu funguje, takže vieš, ono pochváliť dobré veci, oni tie dobré veci robia, oni naozaj ako dobré veci robia teoreticky. Oni ti porozprávajú, ako idú pomáhať ľuďom, akí sú krásni, akí sú nádherní, idú meniť rokovací poriadok a tu vidíš v rokovacom poriadku, pán Žiga predvedie, že on nemá reagovať na nás, on sa môže prihlásiť do rozpravy, nech sa páči, ale on zneužíva svoj mandát a svoju funkciu na to, aby ukázal národu, že vlastne to vedenie tejto schôdze je také, aké je. Čiže ja veľmi chválim tvoje vystúpenie, naozaj, Igor, ty si človek, ktorý uvažuje racionálne, tie emócie ale sú tu, pretože pochváliť kšeftárov nie je nič horšie.
39. schôdza NR SR - 2.deň - B. popoludní
Dátum: 2025-09-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

4. Ďakujem veľmi pekne. Marek, zopakoval si niekoľkokrát, že aj tvoji predrečníci všetci z opozície, ktorí rozprávali, vyjadrili naozaj presvedčenie, že tento zákon by mal priniesť ľuďom, ktorí majú problémy, nazvem to, duševné, by mal priniesť prospech. Ale potom si povedal, že vítaš snahu pána Eštoka, ktorý chce riešiť záchranky a problém, ktorý vytvorili s tendrom. No potom ako som ja prišiel pred piatimi rokmi sem a stretávam sa s tým, ako Smerohlas rieši problémy, tak to je také pekné kvetnaté. Oni začnú rozprávať o tom, že chceme pomôcť ľuďom a vlastne celý ten tender by mal priniesť prospech pre občana Slovenskej republiky. Tak to je taká tá obálka a potom sa dozvieme, že minister Šaško pije vodu, potí sa a prehĺta, lebo celý ten tender bol jeden strašný, ale strašný podfuk pre našich ľudí. Čiže ja poznám ťa veľmi dlho a naozaj sa domnievam, že tvoje dobré presvedčenie a tvoja dobrá viera v to, že sa to podarí, je dobrá viera. Ale tá realita je niekde inde. Som hlboko presvedčený, že zase bude minister Šaško piť vodu, bude prežierať a bude musieť kryť podvody, ktoré tu prinesie ďalší tender na záchranky. To je niečo, čo ma Smerohlas tu už naučil a čo, o čom som presvedčený.
39. schôdza NR SR - 2.deň - A. dopoludnia
Dátum: 2025-09-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

42. Ďakujem veľmi pekne. Ja len dúfam, že v rokováku bude aj to, aby predsedajúci potom upozornil poslancov, že nech nevyrušujú ministrov, ktorí majú počúvať poslancov, aby naozaj počúvali a nevyrušovali tam. Takže ďakujem, verím, že to Andrejko spraví. (Prerušenie vystúpenia predsedajúcim.) Danko, Andrej, podpredseda NR SR To spravím aj teraz. Pán poslanec Gašparovič, poprosím, lebo dochádza k rušeniu rokovania. Nech sa páči. Pročko, Jozef, poslanec NR SR Ďakujem, Andrejko. Máme tu zákon o psychologickej činnosti a psychoterapeutickej činnosti a nečinnosť minister zdravotníctva vysvetľuje tým, že predchádzajúca vláda je za všetko zodpovedná. Predchádzajúca vláda nič neurobila. Vy ste to presne aj pomenovali, pán kolega, povedali ste presne, že tie ich výhovorky a tú ich mantru, za čo všetko je zodpovedná, pán Muňko môže, lebo on je v SNS teraz... to je strašné. (Povedané so smiechom.) To je strašné. Oni menia rokovací poriadok a sami sa tu správajú strašným spôsobom. Vy ste presne povedali, že túto mantru oni používajú stále, oni, za všetko je zodpovedná predchádzajúca vláda. Jednoducho sú tu kšefty so záchrankami a musia kšeftovať, lebo je za to zodpovedná predchádzajúca vláda. Idú sa rúbať lesy, ale musia, lebo za to je zodpovedná predchádzajúca vláda. V zdravotníctve sa nestavia tak, ako sľubovali, ale za to je zodpovedná predchádzajúca vláda. Za všetko možné je tu zodpovedná predchádzajúca vláda, za všetko možné. Dokonca včera ste videli pána Kamenického, za všetko je zodpovedná predchádzajúca, už nie Radičová, už Radičovú nedávajú, lebo to sa im nehodí, ale teraz je mantra Progresívne Slovensko, predchádzajúca vláda. Čiže, pán minister, konajte a nevyhovárajte sa. Napite sa vody a konajte. Ďakujem veľmi pekne.
39. schôdza NR SR - 1.deň - B. popoludní
Dátum: 2025-09-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

To, čo predvádza premiér na hodinách, hodine otázok je odporné, nechutné. To jak uráža rodinu pán Šimečku a nás všetkých ostatných je, budete počúvať pán Gašpar alebo nie. Nebude. Je to odporné, nechutné. Pán Gašpar, od prvej chvíle od začiatku volebného obdobia je to diktatúra zo strany vás všetkých predsedajúcich. Naozaj, sú tu poslanci koalície, môžem kľudne menovať, Vaľová, poslanec Podmanický, ktorí vykrikujú. Šuca, ktorí naozaj urážajú, nadávajú nám do psychopatov a vy tam vzadu pán Gašpar tlieskate, vy ste si zatlieskali, keď nás urážali do psychopatov a zatlieskali ste si ručičkami. Vy tu ste dourážali pri odvolávaní pána Šimečku tak pána Šimečku, a povedali ste, že to je hodnotiaci úsudok. Pán Vančo hovoril o výsledku, nie o tom, čo bolo na rokovaniach, takže, pán Gašpar, vy ku všetkému zaujímate, zaujímate vaše stanoviská, ktoré sú vlastne vaše stanoviská. Ale to, čo robíte od prvej chvíle, ako deštruujete, ako nám obmedzujete rozpravu, ako nám skracujte rozpravu, ako z nás, ako nás urážate. Takto je to, to je fakt nechutné a odporné. Vy ste šíritelia nenávisti. Vy ste tí, ktorí búchajú ľudí lopatou po hlave, ktorí strkajú ľuďom rohlíky do pusy. Vy ste tí, a vy tu rozprávate o iných ľuďoch, že priniesli? Robert Fico priniesol do politiky nenávisť a zlobu. Viete, hodnotiace úsudky Tibora Gašpara sú naozaj skvelé. Vy nerešpektujete vystúpenia, vy zasahujete do vystúpení. Tibor Gašpar, vy osobne, keď vystúpi poslanec tak mu, tak mu naložíte vo svojej nefaktickej poznámke. Namiesto toho, aby rokovanie bolo o tom, že poslanec má právo vystúpiť a rozprávať, tak nám idete obmedziť našu slobodu, a to je...(Prerušenie vystúpenia časomerom.)